# Besse Cooper

Besse Berry Cooper (Sullivan, Tennessee, AEB, 1896ko abuztuaren 26a – Monroe, Georgia, AEB, 2012ko abenduaren 4a) estatubatuar maistra eta sufragista, ehun urteduna izan zen, 2011ko ekainaren 21etik hil zen arte bizirik zegoen munduko pertsona zaharrena izan zena. 116 urtera arte bizi izan zela baieztatutako zortzigarren pertsona izan zen.

## Bizitza

Besse Berry Brown Sullivan konderrian (Tennessee) jaio zen, 1896ko abuztuaren 26an. Gurasoak Richard Brown (1861–1932) eta Angeline Berry (1866–1927). Izan zituzten zortzi seme-alabetatik hirugarrena izan zen. Txikitan, ondo moldatu zen eskolan, eta irakurle amorratua izan zen. East Tennessee State Normal Schoolen (gero East Tennessee State University) graduatu zen 1916an. Sasoi horretan egin zen sufragista. 1917an AEB Lehen Mundu Gerran sartu eta Georgiara bizitzera joan aurretik, maistra izan zen Tennesseen. Georgiako Between herrian irakatsi zuen 1929ra arte.

### Geroko bizitza

Luther Cooperrekin (1895-1963) ezkondu zen 1924an eta lau seme-alaba izan zituen berarekin. Luther Cooper 68 urterekin hil zen, 1963ko abenduan. Senarra hil ostean, Cooper bakarrik bizi izan zen bere etxaldean 2001era arte, 105 urterekin zahar-egoitza batera bizitzera joan zen arte. Georgiako Monroe hirian eman zituen azken urteak. Cooper 2012ko abenduaren 4an hil zen arnas gutxiegitasunaren ondorioz urdaileko gripeak jota.

## Bizitza-luzea

Cooper Georgiako egoiliar zaharrena bihurtu zen 2009ko urtarrilaren 19an, Beatrice Farve 113 urterekin hil ostean. 2011ko maiatzaren 18ra arte, Brasilgo Maria Gomes Valentim egiaztatu zuten arte, munduan bizirik zegoen emakume zaharrena zela uste izan zen. 2011ko ekainaren 21ean, Maria Gomes Valentim hil zen, eta Cooper munduan bizirik zegoen pertsona zaharrena bihurtu zen. Txostenen arabera, Cooperrek "bere negozioaz arduratzea" eta zabor-janaria saihesteari egotzi zion bizitza luzea izatea.
2012ko abuztuan 116 urte bete zituenean, Cooperrek lau seme-alaba, 11 biloba, 13 birbiloba eta bi hereniloba zituen. 2012ko uztailean, Georgiako zubi bat izendatzeko proposamena aurkeztu zen Cooperren omenez; 2012ko abuztuaren 24an Besse Brown Cooper Bridge izena jarri zitzaion zubiari. 2013ko urrian, Paul Cooper Cooperren bilobak Besse Brown Cooper Fundazioa sortu zuen. Irabazi-asmorik gabeko erakundea da, eta mundu osoko ehun urtetik gorako pertsonei "laguntza finantzarioa, legala, medikoa eta harreman publikoetakoa" ematea du helburu.
Cooper 2012ko abenduaren 4an hil zen, 116 urte eta 100 egun zituela. Bera hil ostean, Dinah Gerri Manfredini, 115 urtekoa, bizirik zegoen pertsonarik zaharrena izan zen.

## Aintzatespena

* 2012an zubi bati bere izena jarri zioten.
* 2013tik bere izeneko fundazioa du, mundu osoko ehun urtetik gorako lagunei laguntza emateko.

## Erreferentziak

* ↑ http://www.cnn.com/2012/12/04/us/georgia-oldest-person-dies/index.html
* ↑ Swanepoel, Sharon. (26 de agosto de 2012). «Sweet 116th Birthday Wishes to the World's Oldest Living Person» Loganville-Grayson Patch.
* ↑ Oldest American dies. 9 de marzo de 2010, 3 or..
* ↑ Dennis, Joe. (29 de agosto de 2004). «Cooper marks 108th birthday» Walton Tribune.
* ↑ CNN
* ↑ Brooks, James. (1 de febrero de 2011). World's oldest person is a graduate of what is now ETSU. .
* ↑ Milligan, Stephen. (26 de agosto de 2007). At 111, she’s second oldest in Georgia. .
* ↑ Birthday kiss for a centenarian. 27 de agosto de 2009, B1 or..
* ↑ "Governor visits Besse". Walton Tribune. March 30, 2011. Retrieved September 20, 2012.
* ↑ «Besse Cooper, World's Oldest Person, Dies at Age 116» TIME 5 de diciembre de 2012.
* ↑ Milligan, Stephen. (26 de agosto de 2007). At 111, she’s second oldest in Georgia. .
* ↑ Yapp, Robin. (18 de mayo de 2011). Brazilian woman aged 114 is world's oldest person. .
* ↑ Swanepoel, Sharon. (26 de agosto de 2012). «Sweet 116th Birthday Wishes to the World's Oldest Living Person» Loganville-Grayson Patch.
* ↑ A look back at 2011. 1 de enero de 2012.
* ↑ Milligan, Stephen. (29 de agosto de 2012). Cooper continues to make history. .
* ↑ Schwartz, Robbie. (22 de agosto de 2012). Bridge naming for World's oldest person. .
* 1 2 Swanepoel, Sharon. (26 de agosto de 2012). «Sweet 116th Birthday Wishes to the World's Oldest Living Person» Loganville-Grayson Patch.
* 1 2 «Effort to name bridge for Besse Cooper» Walton Tribune 1 de julio de 2012.
* 1 2 «Dedication of Besse Cooper Bridge Scheduled for Friday» Loganville-Grayson Patch 23 de agosto de 2012.
* 1 2 «Bridge dedicated to world's oldest person» Walton Tribune 24 de agosto de 2012.
* 1 2 About us. Besse Brown Cooper Foundation.

## Ikus, gainera

* Bizirik dauden munduko pertsonarik zaharrenak

## Kanpo estekak

* Besse Brown Cooper Foundation, Cooper-en bilobak sortutako irabazi-asmorik gabeko erakundea
* Datuak: Q702835
| Aurrekoa: Maria Gomes Valentim | Bizirik zegoen pertsonarik zaharrena 02011-06-21 2011ko ekainaren 21a - 2012ko abenduaren 12a | Hurrengoa: Dina Manfredini |